Tervetuloa! On todella ilo olla seurassanne.
Olen tullut kaukaa Espanjasta. En ole Suomessa ensimmäistä kertaa.
Nimeni on Gary Hixson. Olen vaimoni kanssa ollut Suomessa -
opettamassa monet kerrat 15 vuoden aikana.
Meillä on Espanjassa pastoraalinen sielunhoitokeskus.
Siellä käy monia pastoreita, lähettejä ja vastuunkantajia -
parantuakseen, vapautuakseen ja eheytyäkseen.
Puhun tänään monista asioista.
Ihan ensimmäiseksi tahtoisin rukoilla puolestanne.
Herra, Jeesus, tule jokaisen luo, joka katsoo tätä ohjelmaa.
Tule heidän kotiinsa.
Tuo läheisyytesi ja pystytä heidän ympärilleen suojamuuri.
Siunaamme heitä. Auta heitä ammentamaan opetuksestani.
Pystytämme suojamuurin vihollista vastaan -
ja kiellämme sitä vaikuttamasta katsojiin tai meihin, jotka palvelemme.
Jos ihmisten elämässä on demonitoimintaa, -
erotamme ne Kristuksen valon, totuuden ja oikeuden sitein -
ja vangitsemme ne enkelien vartioitaviksi.
Pyhä Henki, tule. Tule opettajana, -
uudistajana, neuvonantajana ja sielumme rakastajana.
Jeesus, jatkamme nimessäsi.
Järjestämme yleensä seminaareja kaikkialla maailmassa.
Seminaarin nimi on "Läheisyys Kristuksen kanssa ― polku vapauteen".
Viimeksi kuluneiden 35 työvuoden aikana olen huomannut, -
että kun ihminen löytää läheisyyden Jeesuksen kanssa, -
hän muuttuu Kristuksen kaltaisuuteen ja syventää suhdetta Häneen.
Ihminen muuttuu Hänen kaltaisuuteensa, ja Hän toivoo sitä.
Kun Jeesus tuli, -
miksi Hän tuli, tapaan kysyä.
Monet vastaavat, että pelastamaan ja muuttamaan Hänen kaltaisuuteensa.
Mutta yksi jae, joka alkoi puhutella minua jo varhain palvelutyössäni, -
oli se, että miksi Jeesus tuli Maa-planeetalle.
Tämä on 1. Joh. 3:8.
"Sitä varten Jumalan Poika ilmestyi, -
että hän tekisi tyhjäksi perkeleen teot."
Tulevissa jaksoissa käsittelemme -
sisäistä eheytymistä, -
vapautumista, paranemista sekä hengellistä sodankäyntiä -
ja sitä, miten se vaikuttaa kristityn ja ei-kristityn elämään.
Jes. 14:12―15:ssä sanotaan: -
"Kuinka olet taivaalta pudonnut, sinä kointähti, aamuruskon poika!
Kuinka olet maahan syösty, sinä kansojen kukistaja!
Sinä sanoit sydämessäsi: 'Minä nousen taivaaseen, -
korkeammalle Jumalan tähtiä minä istuimeni korotan -
ja istun ilmestysvuorelle, pohjimmaiseen Pohjolaan.
Minä nousen pilvien kukkuloille, -
teen itseni Korkeimman vertaiseksi.'
Mutta sinut heitettiin alas tuonelaan, pohjimmaiseen hautaan."
Näissä jakeissa puhutaan saatanasta -
ja siitä, mitä sille on tapahtunut ja mitä vielä tapahtuu.
Kun Jeesus saapui kotikaupunkiinsa Kapernaumiin -
kasteensa ja 40 päivän erämaassa olon jälkeen.
Pyhä Henki johti Hänet sinne ottamaan mittaa paholaisesta.
Se oli ensimmäisiä asioita, joita Jeesus teki kasteensa jälkeen.
Kun Hän tuli sieltä, sanotaan, että Hän oli täynnä Henkeä.
Kun vastustamme paholaista, -
se ei heikennä meitä vaan itse asiassa vahvistaa meitä.
Jeesus meni siellä eräänä päivänä synagogaan.
Hänelle annettiin kirjakäärö. Se oli Jesajan kirja.
Hän luki siitä seuraavan katkelman: -
"Herran, Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta, -
julistamaan Herran otollista vuotta". Sitten Hän keskeytti.
Jesajan kirja jatkuu: "...ja meidän Jumalamme kostonpäivää, -
lohduttamaan kaikkia murheellisia, -
panemaan Siionin murheellisten päähän ― antamaan heille ―
juhlapäähineen tuhkan sijaan, iloöljyä murheen sijaan, -
ylistyksen vaipan masentuneen hengen sijaan; -
ja heidän nimensä on oleva 'vanhurskauden tammet', -
'Herran istutus', hänen kirkkautensa ilmoitukseksi."
Monet kutsuvat tätä Kristuksen manifestiksi.
Siitä voi lukea Luuk. 4:18―19:stä.
Hän siis lopetti lukemisen tähän: -
"julistamaan Herran otollista vuotta".
Miksi Hän lopetti?
Milloin on Jumalan kostonpäivä?
Silloin, kun Kristus tulee takaisin, historia loppuu -
sekä kaikki pahuus, pahat ihmiset ja demonit tuomitaan -
kerta kaikkiaan ja ikuisiksi ajoiksi. Ja Jumalan valtakunta tulee maan päälle.
Se siis tarkoittaa, että riemuvuosi on aika, -
jolloin olemme siirtyneet armon, -
laupeuden, paranemisen ja eheytymisen aikakauteen.
Se on aika, jolloin Jeesus on tullut -
Hengessään asettamaan kaiken ennalleen rakkaudessa.
Elämme siis Kristuksen rakkauden aikakautta.
Se on mahdollisuus tehdä sovinto Jumalan kanssa -
ja tulla Hänen valtakuntaansa.
Kun...
Luultavasti jo näitkin videon siitä, miten tulin Kristuksen luo.
Se oli hyvin voimallista.
Tapa, jolla Jeesus veti minut luokseen, jätti minuun ikuisen vaikutuksen.
Olin Seattlessa Washingtonissa.
Ensimmäinen vuoteni kristittynä oli elämäni vaikein vuosi.
Se voi kuulostaa oudolta, mutta niin se oli.
Se oli hirvittävää. Olin yhä demonien vaivaama.
Koin joka yö edelleen demonihyökkäyksiä.
Kun menin juttelemaan siitä pastorilleni, -
pastori kamppaili asian kanssa. Hänen oli todella vaikea ymmärtää, -
että kristitty voi kokea näin rajuja hyökkäyksiä.
Niitä oli joka yö. En mene yksityiskohtiin, -
mutta en toivoisi sitä kenellekään. Se oli kauheaa.
Pastorini sanoi: "Gary, kristitylle ei voi tapahtua näin.
Se siis tarkoittaa, ettet ole kristitty tai olet seonnut tai kumpaakin."
Se ei ollut minulle hyvä uutinen.
Kärsin pahasti. Seurakunta, jossa olin, -
ei tiennyt yhtään, miten minua voisi auttaa.
Kysyin pastorilta: -
"Montako kertaa minun pitää ottaa Jeesus vastaan, että se riittää?"
Hän ei osannut vastata.
Lopulta seurakunnasta tuli vanhin yhdeksi yöksi huoneeseeni.
Sinä yönä sain viimein unta ja nukuin sikeästi koko yön.
Sitä ennen olin pystynyt nukkumaan vain, -
jos kuuntelin kasetilta Raamattua tai ylistysmusiikkia.
Mutta silloin vanhin nukkui huoneessani.
Sinä yönä demonit eivät hyökänneet minua vaan vanhinta kohti.
Kun aamulla heräsin, vanhin kyyhötti nurkassa -
nyyhkyttäen ja itkien peloissaan.
Hän sanoi: "Se on totta. En vain voi kertoa kenellekään.
Muuten minunkin luullaan seonneen."
Kärsin hirvittävästi ensimmäisenä vuotena, -
koska seurakunta ei ollut varustautunut -
hoitamaan sellaista tilannetta.
Demonit hyökkäsivät julmasti minua kohti.
Seurakunta ei tajunnut siitä mitään Mielenkiintoista on se, -
että noin 14 vuotta myöhemmin, kun olin lähetystyössä Espanjassa, -
kyseinen pastori soitti minulle. Hän oli uutiskirjeemme tilaaja.
Hän sanoi: "Meistä on ihmeellistä, mitä Jumala tekee elämässäsi.
Sen jälkeen kun lähdit, poikani, jonka tiedän rakastavan Jeesusta, -
alkoi kokea samanlaisia hyökkäyksiä kuin sinä."
Se ajoi pastorin tutkimaan Raamattua ja hakemaan apua muilta.
Poika oli vapautunut.
Pastori kertoi, että sillä hetkellä poika veti -
sisäisen paranemisen ja vapautumisen tiimiä seurakunnassa.
Tulin siitä iloiseksi ja ymmärsin, -
että kaikilla kokemuksillani oli tarkoitus.
Niiden tarkoitus oli auttaa viemään seurakuntaa tilanteeseen, -
jossa piti käsitellä ajatusta, -
että demonit ja demonihyökkäykset ovat todellisia.
Se kääntyi siis hyväksi.
Sen vuoden aikana Jeesus opetti minulle uskomattomia asioita, -
esimerkiksi sen, miten taistella.
Selviytymiseni joka ikinen yö oli täysin riippuvainen Jumalasta.
Läheisyyteni Pyhän Hengen ja Jeesuksen kanssa kasvoi.
Se ajoi minua Raamatun pariin. Rakastan Raamattua.
Se ajoi minua ylistyksen ja rukouksen pariin.
Mutta tulin pisteeseen, ja kerron nyt jotain hyvin henkilökohtaista.
Tulin pisteeseen, jossa olin tosi huolissani mielenterveydestäni.
Olin huolissani siitä, miten reagoin. Enkä saanut mistään apua.
Niinpä minusta tuntui, että tehtävissä ei ole muuta kuin mennä hoitoon.
Kaikkein vaikeinta oli allekirjoittaa paperit, jotta pääsen sairaalaan.
Luovuin oikeuksistani ja vapaudestani.
Menin sinne tietämättä, mitä tapahtuisi.
Kun istuin odotushuoneessa, -
sinne tuotiin mies, joka oli sidottu paareihin.
Hän käyttäytyi uskomattoman väkivaltaisesti.
Hän oli yrittänyt tappaa poliisin.
Kysyin, minne häntä viedään. He vastasivat: "Tuonne."
Eli samaan paikkaan, jonne olin menossa vapaaehtoisesti.
Soitin uskovalle äidilleni. Hän rukoili puolestani.
Hän sanoi: "Lähetämme sinulle asianajajan. Autamme sinua."
Kirjauduin sisään sairaalaan.
Minulla oli uusi huonetoveri. Hän oli yli kaksi metriä pitkä.
Syy, miksi hän oli sairaalan psykiatrisella osastolla, oli se, -
että hän hajotti kaupungilla limsa-automaatteja.
Hän uskoi, että ne ovat avaruusolioita. Hän hajotti niitä ja joutui pidätetyksi.
Ja nyt hän oli huonetoverini.
Hän meni tutkimaan laukkuani. Sanoin: "Ota vain ihan mitä haluat."
Sitten minussa tapahtui jotain hirveää.
Kuin päälleni olisi hyökätty. Minulle tuli voimakas paniikkikohtaus.
Aloin huutaa kauhuissani.
Hoitajat tietysti tulivat. Minut laitettiin pakkopaitaan.
Minuun pistettiin rauhoittavaa, ja minut vietiin eri huoneeseen -
ja sidottiin kauttaaltaan sänkyyn.
Olin kauhuissani.
Pääni täytti ajatus, joka selvästi oli viholliselta: -
"Joudut ikuisiksi ajoiksi lukkojen taa, eikä kukaan saa sinua täältä pois."
Minua jäyti pelko. Olin siteissä ja vankina.
Pelkäsin, etten enää palaa normaalielämään.
Kun makasin siellä...
Minulla oli ollut tyttöystävä.
Hän oli noita. En silloin tiennyt sitä.
Yhtäkkiä hän ilmestyi tuolille sänkyni viereen.
Olin entistä kauhistuneempi.
Hän istui siinä, tuijotti minua ja hymyili noin 5―10 minuuttia.
Sitten hän katosi.
Sitten ylleni alkoi vyöryä itsemurha-ajatuksia.
Kutsuin hoitajat ja sanoin, että minulla on vessahätä.
He antoivat astian, avasivat toisen käden remmin ja lähtivät.
Minä otin silmälasini.
Sängyn vieressä oli pistorasia.
Työnsin sangan pistorasiaan. Kaikki valot sammuivat.
En kuollut. Käteni paloi. Kaikki muovi silmälaseissani suli.
Hoitajat tulivat. He olivat aivan ymmällään.
Yritin tappaa itseni. Niin epätoivoinen olin.
Niin ylivoimaiselta se tuntui.
Olin sieltä lopulta kolme päivää.
Sitten minun piti mennä kuulemiseen, -
jossa tuomari päätti, pitäisikö minun vielä jäädä.
Kuulemispäivänä olimme seitsemännessä kerroksessa -
Seattlen psykiatrisessa sairaalassa.
Huoneen ikkunat olivat apposen auki katosta lattiaan.
Mukanani olivat asianajaja ja pastori, -
joka ei oikein ymmärtänyt demonisuutta eikä uskonut siihen.
Asianajaja oli ateisti. Hän oli tuntenut minut pikkupojasta asti.
Äiti oli lähettänyt hänet avukseni. Kyse oli oikeuksistani luopumisesta.
Asianajaja meni aivan hämilleen.
Hän kysyi silmät suurina: "Kuuletteko tuon?"
Pastori itki. Sanoin: "Kyllä minä kuulen."
Kuulimme, kuinka ikkunan ulkopuolella ilmassa -
sadat enkelit lauloivat ja ylistivät Jumalaa.
Se oli aivan uskomatonta. Sitten Herra alkoi puhua minulle: -
"Gary, älä pelkää. Tämä on osa koulutusta.
Muutan sinua sellaiseksi kristityksi, jollaisen sinusta haluan, -
joka taistelee ihmisten puolesta. Monet ihmiset tässä paikassa -
ovat demonien vaivaamia. Monet tarvitsevat apua.
Ylleni tuli rauha, jota en voi sanoin kuvailla.
Ei ole suurempaa rauhaa kuin tietää olevansa Jumalan tahdossa.
Turvallisin paikka maailmassa on Jumalan tahto.
Olipa se ristiinnaulittuna pää alaspäin, vankilassa, vainottuna -
tai tekemässä jotain, mitä on kutsuttu tekemään.
Minut määrättiin olemaan sairaalassa vielä kymmenen päivää.
Jakson lopussa psykologi ja psykiatri tulivat luokseni.
He sanoivat: "Emme tiedä, mikä sinussa on vialla.
Emme ymmärrä, mutta meistä vaikuttaa, että olet terve."
Ongelmana oli se, että olin demonien vaivaama.
Yliluonnollisuus ei sopinut heidän maailmankuvaansa, ajatteluunsa -
tai diagnosointitaitoihinsa.
Se oli uskomaton alku. Kun lähdin sieltä, -
yövyin kristittyjen ystävien luona ja kuuntelin saarnoja Joonasta.
Kun katselin Seattlen kaupunkia, -
sydämeni murtui kadotettujen puolesta.
Tiesin, että minut oli kutsuttu. Sinä iltana, kun tulin Kristuksen luo, -
Jeesus sanoi, että minusta tulee pastori.
En ymmärtänyt, mitä se tarkoitti.
Nyt tajusin, että minua kutsuttiin palvelutyöhön.
En tiennyt, minne mennä, mitä tehdä ja miten sellainen aloitetaan.
Yhtenä yönä olin nukkumassa. Käteni ojentui.
Se kosketti pientä nappulaa stereoissani ja kytki virran päälle.
Siellä saarnasi Vernon McGee.
McGee oli kuollut vuosia aiemmin.
Kuuntelin opetussarjoja kasetilta.
Kuuntelin sitä. Hämmästyin sitä, että stereot olivat päällä.
Hän alkoi puhua näin: -
"Puhun Gary Hixsonille.
Gary, mene takaisin vanhempiesi seurakuntaan.
He näyttävät, minne haluan sinun menevän.
Palataan 1. Moos. 3:4:ään..."
Sanoin: "Mitä? Miten tämä on mahdollista?
Tämä mies on taivaassa!"
Mutta kuitenkin minulle annettiin sanoma mennä kotiin.
Ja niin minä menin.
Ja sieltä, oltuani kristitty vuoden, -
lähdin lähetyskentälle Meksikoon.
Olin Meksikossa 2,5 vuotta lähetystyössä.
Työskentelin presbyteeri- seurakunnassa Jukatanilla.
Vedin 42:ta aktioryhmää.
Aloitin työn guatemalalaisten pakolais- leirillä, jossa oli 6 000 pakolaista.
Perustimme leirille kolme seurakuntaa. Esitimme Jeesus-filmiä.
Kävin saarnaamassa 28 kylässä.
Ne olivat ensimmäiset 2,5 vuotta, sen jälkeen kun olin tullut uskoon.
Siellä tapasin vaimoni Kathleenin.
Hän tuli aktiomatkalle -
Tennesseen Hixsonista ja Hixsonin presbyteerikirkosta.
Sukunimeni on Hixson. Kävi ilmi, että hän asui kaupungissa, -
joka oli perheeni perustama.
Työssä tapasin naisen, josta tulisi vaimoni.
Mutta minun piti odottaa kolme vuotta, ennen kuin menimme naimisiin.
Hänellä oli koulu kesken. Sen jälkeen menin Fullerin seminaariin.
Jumalalla on sinulle suunnitelma.
Hänellä on sinulle tarkoitus.
Hän tahtoo, että vaellat Hänen neuvossaan ja totuudessaan, -
sillä Hän tahtoo voidella sinut -
tekemään sitä, mitä Hän teki täällä maan päällä.
Kun olin Fullerin seminaarissa, työskentelin Charles Kraftin kanssa.
Olin hänen tiimissään. Viikonloppuisin kävimme pitämässä -
sisäisen paranemisen ja vapautumisen seminaareja eri puolilla maata -
ja myös ulkomailla, -
kuten Nigeriassa, Sveitsissä ja monissa muissa maissa.
Kerran menimme yhteen maahan Pohjois-Afrikassa.
Se oli vuonna 1991.
Se oli mahtava matka.
Kerrassaan mahtava. Se oli kuin Apostolien teoista.
Koulutimme ja varustimme sen maan työntekijöitä.
Voitelu oli todella voimallinen.
Kun menimme pieneen anglikaaniseen kirkkoon -
pitämään seminaaria, vietimme suurimman osan päivästä rukoillen.
Ystävämme tiimissä istuimme tai nojasimme seinään.
En voinut uskoa sitä, mitä koin.
Ja siellä ollessamme voitelu oli niin voimakas, -
että seinät tärisivät.
Katselimme toisiamme ihmetellen, että tapahtuuko tämä oikeasti.
Sen seminaarin alkupuolella minä sain tiedon sanat.
Tiedon sana voi olla lauseke tai joitain avainsanoja.
Se avaa alueen, jolla Jumala tahtoo toimia.
Tässä tapauksessa sain kuvan, näyn, jossa tein ristin jonkun taskuun.
Niiden kymmenen päivän aikana kysyin jokaiselta minua lähestyneeltä: -
"Voinko kokeilla yhtä juttua?"
Tein ristin, mutta mitään ei tapahtunut tai Jumala antoi jotain muuta.
Sitten viikon loppupuolella meidät oli kutsuttu toiseen kaupunkiin.
Mies, jonka kanssa olin, tunsi jonkun ravintolasta, jossa olimme.
Hän kävi tervehtimässä tätä. Palattuaan hän sanoi: "Gary, -
mies toivoo, että rukoilet hänen puolestaan."
Menin keittiöön. Siellä oli mies.
Hänen kätensä oli surkastunut.
Kun kävelin keittiöön, tajusin, että se oli Jumalasta.
Kysyin mieheltä, voinko rukoilla Jeesuksen nimessä. Hän oli muslimi.
Siellä oli kymmeniä ihmisiä.
Hän antoi luvan. Piirsin ristin hänen taskunsa ylle.
Se oli juuri niin kuin olin nähnyt.
Samassa korvani ikään kuin avautui. Herra alkoi antaa ohjeita.
Hän sanoi: "Laita kätesi hänen sydämelleen."
Kädestäni tuli voima, ja mies nousi ilmaan.
Sitten Herra sanoi: "Ota hänen kätensä."
Otin hänen surkastuneen kätensä. Hänellä oli puku. Aloin rukoilla.
Puvun hihan täytti tuuli. Hiha lepatti.
Mies huusi. Minäkin ihmettelin.
Hän parani kaikkien nähden täysin.
Se oli ihmeellistä. Parani täysin.
Kysyin, haluaako hän kiittää Jeesusta. Hän nosti hyvän kätensä -
ja paremman, parantuneen kätensä. Sitten hän alkoi ylistää Jeesusta, -
sillä hän koki ihmeen Jumalalta.
Pian sen jälkeen Jumala antoi minulle unelman -
aloittaa työmuoto, jota olemme tehneet 29 vuotta Espanjassa.
Jumala tahtoo puhua sinulle. Jumala tahtoo kutsua sinut.
Jumala tahtoo antaa voitelun, voiman ja totuuden.
Hän tahtoo käyttää sinua ja tehdä työtä kanssasi -
Jumalan valtakunnan viemisessä kaikkialle, minne Jumala sinua vie.
Se pitää sisällään Suomen.
Sen seurauksena olemme käyneet yli 60 maassa.
Jumala tekee jatkuvasti sitä, mitä silloin siinä ravintolassa tapahtui.
Se on ihmeellinen juttu.
Se ovi avasi monia muita ovia kaikkialla Afrikassa.
Herra, Jeesus, tule tässä hetkessä jokaisen katsojan luokse.
Kosketa heidän sydäntään, sydämen syvimpiä sopukoita.
Kutsu heitä.
Kutsu heitä julistamaan Jumalan valtakuntaa, -
parantamaan ja ajamaan ulos demoneja.
Lähetä heidät, ja he menevät, minne ikinä näytät heille, -
ja rakentavat Jumalan valtakuntaa, minne ikinä he menevätkin.
Kutsu heidät rauhan taloihin. Löydät sieltä ne, jotka haluavat Jeesusta, -
jotka ovat valmiit sekä ottavat vastaan Jeesuksen, paranevat ja vapautuvat.
Anna jokaiselle katsojalle uskon lahja, -
että hekin voivat tehdä samaa, mitä Jeesus teki.
Herra Jeesus, siunaa heitä. Siunaa heitä läsnäolollasi, -
rakkaudellasi ja parantavalla voimallasi juuri nyt Jeesuksen nimessä.
Enemmän, tule enemmän.
Tuo läsnäolosi.
Tuo rakastava läsnäolosi.
Tuo heille läheisyyttä.
Jeesuksen pyhässä nimessä. Jumalan siunausta.
Opetan tästä lisää tulevissa jaksoissa.
On ollut hienoa olla kanssasi tänään. Jumalan siunausta!
Suomennos: TV7